מירה פורלן

מירה פורלן (באנגלית: Mira Furlan; 7 בספטמבר 1955 – 20 בינואר 2021) הייתה שחקנית וזמרת קרואטית-אמריקאית ממוצא יהודי. הייתה ידועה בעיקר בגילום הדמויות דלן מיר בסדרה "בבילון 5" ודניאל רוסו בסדרה "אבודים".

ביוגרפיה 
פורלן נולדה בזאגרב שביוגוסלביה, ומשפחתה סלובנית-קרואטית מצד אביה ויהודייה מצד אמה. היא הייתה חברה בתיאטרון הקרואטי הלאומי.

בשנות ה-80 היא שיחקה כזמרת בסרט "Le Cinema" על להקת רוק. כמו כן, בשנת 1985 היא זכתה בפרס פסטיבל קאן על הסרט היוגוסלבי "מסע העסקים של אבא". ב-1986 היא שיחקה בתפקיד ראשי בסרט רב המכר "יופיו של החטא".

לאחר שהיגרה לארצות הברית הקליטה פורלן אלבום בשם "שירים מסרטים שאף פעם לא נעשו". בשנת 1992 החלה לשחק בסדרת המדע בדיוני "בבילון 5" בתפקיד דלן מיר, שגרירת הפדרציה המינברית, למשך כל חמש עונות הסדרה. בהמשך הופיעה פורלן בסדרה "אבודים", שבה היא גילמה את הדמות של דניאל רוסו.

חיים אישיים 
פורלן נישאה לבמאי הסרטים היוגוסלבי, גוראן גאז'יק, שביים פרק בסדרה "בבילון 5" ומספר מחזות, בהם עיבוד למחזה "אנטיגונה" של סופוקלס. להם בן בשם מרקו לב גאז'יק. פורלן התגוררה בארצות הברית.

נפטרה ב-20 בינואר 2021 בביתה שבלוס אנג'לס עקב סיבוכים ממחלת קדחת מערב הנילוס.

קישורים חיצוניים

הערות שוליים

שחקניות קולנוע וטלוויזיה יהודיות אמריקאיות
שחקניות קולנוע וטלוויזיה קרואטיות
מהגרות לארצות הברית
מהגרים מיוגוסלביה לארצות הברית
בבילון 5
אבודים
קרואטים ממוצא סלובני
אמריקאיות שנולדו ב-1955
אמריקאים שנולדו ב-1955
אמריקאיות שנפטרו ב-2021
אמריקאים שנפטרו ב-2021